Σέλινο - Ιδιότητες, Διατροφική Αξία Και Οφέλη Για Την Υγεία\nΙδιότητες Που Έχει Το Σέλινο\nΤο σέλινο έχει θεραπευτικές, αντιπυρετικές, διουρητικές, αντιβακτηριακές, αντιοξειδωτικές, αντιφλεγμονώδεις ιδιότητες. Πρόκειται για ένα φυσικό διουρητικό, το οποίο είναι απαραίτητο για όσους αντιμετωπίζουν προβλήματα με τα νεφρά τους.\nΔιατροφική Αξία Που Έχει Το Σέλινο\nΤο σέλινο είναι πλούσιο σε διατροφική αξία, αφού περιέχει πολλές βιταμίνες, μέταλλα και θρεπτικά συστατικά. Περιέχει:\nΟφέλη Που Έχει Το Σέλινο\nΕδώ είναι τα 10 πιο σημαντικά οφέλη που έχει το σέλινο για την υγεία.\nΈνα από τα πρώτα οφέλη που έχει το σέλινο, είναι ότι βοηθάει στην απώλεια βάρους. Ένα κοτσάνι σέλινο, περιέχει τουλάχιστον 10 θερμίδες. Οι λίγες θερμίδες βοηθούν στο να χάσετε βάρος, αλλά παρ 'όλα αυτά, το πραγματικό μυστικό για την απώλεια βάρους, είναι οι φυτικές ίνες που περιέχει.\nΤο σέλινο έχει απίστευτες αντιφλεγμονώδεις ιδιότητες. Περιέχει απιγενίνη, η οποία είναι ιδιαίτερα αποτελεσματική στη μείωση της φλεγμονής.\nΤο σέλινο έχει υψηλή περιεκτικότητα σε νερό, με αποτέλεσμα να αυξάνει τα υγρά στο σώμα σας, τα οποία βοηθούν στη διάσπαση των τροφών και στην απορρόφηση των θρεπτικών ουσιών. Επίσης, βοηθά στο να περνάει εύκολα η τροφή μέσα από το πεπτικό σύστημα, μαλακώνοντας τα κόπρανα και αποτρέποντας έτσι τη δυσκοιλιότητα.\nΔείτε Επίσης: Υπόταση – Αιτίες, Συμπτώματα Και Βότανα Για Την Αντιμετώπιση\n7. Διατηρεί Σταθερό Το pH\nΤο pH του αίματος μπορεί να πέσει κάτω από τα φυσιολογικά επίπεδα εξαιτίας του στρες, των τοξινών που βρίσκονται στο σώμα σας ή των αλκαλικών τροφών. Το σώμα θα χρησιμοποιήσει αλκαλικά μέταλλα για να εξισορροπήσει το pH.\n9. Βελτιώνει Και Προστατεύει Την Όραση\nΈνα από τα σημαντικότερα οφέλη που έχει για την υγεία το σέλινο, είναι η βελτίωση και η προστασία της όρασης. Ένα κοτσάνι σέλινου καθημερινά, θα σας δώσει αρκετή βιταμίνη Α για τη βελτίωση της όρασής σας.\nσέλινο σέλινο διατροφική αξία σέλινο ιδιότητες σέλινο οφέλη υγιεινή διατροφή


Νικοπολίδης: «Να περάσουν και οι δύο» | Onsports.gr\nhome ΠοδόσφαιροEuropa LeagueΝικοπολίδης: «Να περάσουν και οι δύο» Κοινοποιήστε\nΝικοπολίδης: «Να περάσουν και οι δύο»\tΣυντάκτης: Οnsports Team\nΓια τους αγώνες των δύο ελληνικών ομάδων στο Europa League μίλησε ο παλαίμαχος τερματοφύλακας του Ολυμπιακού, Αντώνης Νικοπολίδης.\tΟ πρώην τερματοφύλακας των «ερυθρολεύκων» μίλησε στο «Novasport fm», τονίζοντας πως το ελληνικό ποδόσφαιρο έχει ανάγκη από επιτυχίες, ενώ επεσήμανε το πόσο σημαντικοί παίκτες είναι οι Τζεμπούρ και Μιραλάς για τον Ολυμπιακό. Αναλυτικά τα όσα είπε:\nΓια τον Βαλβέρδε: «Θα μπορούσε να είναι Νο1 στόχος για Μπαρτσελόνα. Το πρωτάθλημά μας δεν τον βοηθάει όμως. Η φιλοσοφία του πάντως είναι ίδια με της Μπαρτσελόνα και αυτό μετράνε οι Ισπανοί. Είναι νέος σε ηλικία και καλός προπονητής. Μακάρι πάντως να μείνει στον Ολυμπιακό.»\tΚατηγορία: Europa League


Η Ισπανία αντιμετωπίζει την πιο ανησυχητική συνταγματική κρίση της δημοκρατίας της – Aristides Viketos\nΗ Ισπανία αντιμετωπίζει την πιο ανησυχητική συνταγματική κρίση της δημοκρατίας της\n28Oct October 28, 2017\nMiriam Gonzalez Durantez Ισπανίδα δικηγόρος, Ισπανία, Καταλονία διακήρυξη ανεξαρτησίας\nΤης Μίριαμ Γκονζάλες Ντουράντεζ(*)\nΗ ισπανική κυβέρνηση αποφάσισε να ανακαλέσει την αυτονομία της Καταλονίας. Από νομική άποψη, είχε ελάχιστες επιλογές. Όμως και ενώ και οι δύο πλευρές στρέφονται προς τα άκρα, διαπιστώνεται η έλλειψη μετριοπαθών φωνών στην ισπανική πολιτική και χρειάζεται επειγόντως να βρεθούν.\nΟ κ. Rajoy θα πρέπει να ξεκινήσει την οικοδόμηση γεφυρών με την ευρύτερη καταλανική κοινωνία και με τις λιγότερο ακραίες δυνάμεις ανεξαρτησίας σε αυτή. Το περιθώριο ελιγμών του Rajoy περιορίζεται περαιτέρω από την αδυναμία που έχει μέσα στο ίδιο του το κόμμα, το κυβερνών Λαϊκό Κόμμα. Η πιο συντηρητική πλευρά του κόμματος διαμαρτύρεται εδώ και χρόνια για την προσέγγιση “laissez faire” του Rajoy προς την Καταλονία. Τώρα νιώθουν δικαιωμένοι. Εάν ο Rajoy κάνει κάποιες παραχωρήσεις προς τον καταλανικό εθνικισμό, το κόμμα του θα μπορούσε εύκολα να διασπαστεί.\nΌσον αφορά την αντίδραση της Μαδρίτης, η αυστηρή νομική αντίδραση δεν μπορεί να κρύψει το γεγονός ότι ενώ η Ισπανία αντιμετωπίζει την πιο ανησυχητική συνταγματική κρίση της δημοκρατίας της, ο Rajoy δεν τόλμησε να επισκεφτεί μία φορά την Καταλονία. Έστειλε την αστυνομία και τις δυνάμεις ασφαλείας και στη συνέχεια ανέστειλε τις εξουσίες της περιοχής χωρίς να έχει το θάρρος να εμφανιστεί εκεί.\nΗ ισπανική κυβέρνηση ζήτησε να διεξαχθούν περιφερειακές εκλογές στην Καταλονία εντός έξι μηνών, αλλά υπάρχουν λιγοστές ενδείξεις ότι το πολιτικό κλίμα θα βελτιωθεί σύντομα. Όλα τα πολιτικά κόμματα (και τα εθνικιστικά κόμματα της Καταλονίας και τα ισπανικά κόμματα) θα επικεντρωθούν στην ικανοποίηση των δικών τους εκλογικών περιφερειών, ανεβάζοντας ακόμα περισσότερο τους τόνους.\nΗ Miriam Gonzalez Durantez είναι Ισπανίδα δικηγόρος – Από τους Financial Times/ mignatiou.com


Ποιοι είναι οι διεκδικητές της ηγεσίας των Τόρις\nΠΟΛΙΤΗΣ NEWS, 24/05/2019 (τελευταία ενημέρωση 16:29)\nΤο μεγάλο φαβορί των bookmakers και της βάσης του κόμματος. Ο πρώην δήμαρχος του Λονδίνου δήλωσε ότι “φυσικά και θα είναι υποψήφιος” για το πόστο του πρωθυπουργού. Ο “Bojo”, 54 ετών, εκ των τενόρων του Brexit και της νίκης της επιλογής αυτής στο δημοψήφισμα του 2016. Από τον ρόλο αυτόν πηγάζει ακόμη σήμερα ό,τι διατηρεί ως κύρος. Από την θέση του υπουργού Εξωτερικών της κυβέρνησης της Τερέζα Μέι δεν σταμάτησε καθόλου να βάζει τρικλοποδιές στην βρετανίδα πρωθυπουργό, επικρίνοντας αδιάκοπα την στρατηγική της στις διαπραγματεύσεις με τις Βρυξέλλες, πριν αποχωρήσει από τη κυβέρνηση για να υπερασπισθεί την γραμμή της αποχώρησης χωρίς συμφωνία της χώρας του από την Ευρωπαϊκή Ενωση. Ο Μπόρις Τζόνσον είναι πολύ δημοφιλής στη βάση των Τόρις, αλλά όχι και τόσο μεταξύ των συναδέλφων του που του προσάπτουν τις αναρίθμητες γκάφες του και τον ντιλεταντισμό του.\nΕνθερμη Brexiteer, η υπουργός αρμόδια για τις σχέσεις της κυβέρνησης με το Κοινοβούλιο, παραιτήθηκε την Τετάρτη, στερώντας την Τερέζα Μέι από ένα σημαντικό στήριγμα. Η 56χρονη έχει περάσει τρεις δεκαετίες της ζωής της στο Σίτι του Λονδίνου. Εκανε όνομα κατά την διάρκεια της προεκλογικής καμπάνιας για το δημοψήφισμα του 2016, όταν ήταν υπουργός Ενέργειας, υπερασπιζόμενη με πάθος, χωρίς όμως να χάνει την ηρεμία και το χαμόγελό της, την έξοδο του Ηνωμένου Βασιλείου από την Ευρωπαϊκή Ενωση. Συγκαταλέγεται στους ηττημένους στην κούρσα για την πρωθυπουργία το 2016.\nΟ 52χρονος υπουργός Εξωτερικών αρχικά υποστήριξε την παραμονή του Ηνωμένου Βασιλείου στην Ευρωπαϊκή Ενωση πριν αλλάξει στρατόπεδο, απογοητευμένος από την “αλαζονική” στάση των Βρυξελλών στις διαπραγματεύσεις. Κάποτε άνθρωπος του επιχειρηματικού κόσμου, μιλά ιαπωνικά, έχει κτίσει προφίλ του υπεύθυνου ανθρώπου που δεν φοβάται τις προκλήσεις, αφού όρισε επί έξι χρόνια τις τύχες του βυθισμένου σε κρίση Εθνικού Συστήματος Υγείας (NHS) από το πόστο του υπουργού Υγείας.\nΟ Ράαμπ ορίσθηκε υπουργός του Brexit τον Ιούλιο και παραιτήθηκε τέσσερις μήνες αργότερα διαφωνώντας για την συμφωνία της εξόδου της Τερέζα Μέι. Βλέπει το εαυτό του στην Ντάουνινγκ Στριτ; “Ποτέ μη λες ποτέ”, δήλωσε πρόσφατα ο 45χρονος υπερφιλελεύθερος και υπερ-Brexiteer, μέλος της νέας φρουράς των συντηρητικών.\nΟ 49χρονος υπουργός Εσωτερικών κέρδισε τον σεβασμό των συναδέλφων του με τη διαχείριση του σκανδάλου Windrush, που αφορά την μεταχείριση των μεταναστών από την Καραϊβική που είχαν φθάσει στο Ηνωμένο Βασίλειο μετά τον Β` Παγκόσμιο Πόλεμο. Θαυμαστής της Μάργκαρετ Θάτσερ, πρώην τραπεζίτης και γιος Πακιστανού ταξιτζή, υποστήριξε τις θέσεις των οπαδών της παραμονής στη ΕΕ, για να μετατραπεί σε ευρωσκεπτικιστή μετά το δημοψήφισμα.\nΙσραήλ: Εκτίμηση Νετανιάχου για τη βοήθεια στην κατάσβεση πυρκαγιώνΚάνοντας κύκλους στην κόλαση


Ένα βιβλίο που έρχεται να θέσει το καίριο ερώτημα «γιατί το 95% των Εβραίων της Θεσσαλονίκης έχασε τη ζωή του, ένα από τα μεγαλύτερα ποσοστά στην Ευρώπη», θα εκδοθεί ώς το τέλος του μήνα στην αγγλική γλώσσα από τον οίκο Routledge. Είναι η πολυετής έρευνα του ιστορικού Λεόν Σαλτιέλ με τίτλο «The Holocaust in Thessaloniki: Reactions to the Anti-Jewish Persecution, 1942-1943», που έρχεται να εμπλουτίσει τη διαρκώς αυξανόμενη βιβλιογραφία για τον ελληνικό εβραϊσμό, επιλέγοντας ένα συγκεκριμένο τρόπο θέασης, που εστιάζει και στον τρόπο με τον οποίον αντέδρασαν διάφοροι φορείς της πόλης και στο κατά πόσον «υπήρχαν οργανωμένες προσπάθειες διάσωσης».\nΔέκα χρόνια μελετάει το θέμα σε αρχεία δέκα χωρών ο Λεόν Σαλτιέλ, ο οποίος εργάζεται τώρα ως εκπρόσωπος του Παγκόσμιου Εβραϊκού Συμβουλίου στα Ηνωμένα Έθνη στη Γενεύη και στην UNESCO στο Παρίσι. Είναι το θέμα της διδακτορικής διατριβής του που εκπόνησε στο Πανεπιστήμιο Μακεδονίας στη Θεσσαλονίκη. «Το βιβλίο αυτό αφηγείται τις τελευταίες ημέρες της ιστορικής εβραϊκής κοινότητας της Θεσσαλονίκης κατά τη διάρκεια του Ολοκαυτώματος», λέει ο Λεόν Σαλτιέλ. «Εντός μερικών μηνών του 1943, η συντριπτική πλειονότητα των Εβραίων της πόλης εκτοπίστηκε, μέσα σε βαγόνια ζώων, για να εξοντωθεί στο ναζιστικό στρατόπεδο θανάτου του Άουσβιτς. Ελάχιστοι γύρισαν πίσω ζωντανοί ή είχαν την τύχη να κρυφτούν σε διάφορα μέρη της Ελλάδας κατά τη διάρκεια του πολέμου, με τη βοήθεια χριστιανών συμπολιτών τους».\nΗ ανάδειξη της Θεσσαλονίκης ως ειδικής περίπτωσης στον διεθνή χώρο σε ό,τι αφορά τον γηγενή εβραϊσμό της είναι ένα θέμα που προκαλεί αυξανόμενο ερευνητικό ενδιαφέρον. Πρόσφατα κυκλοφόρησε, επίσης στα αγγλικά, η έρευνα της Sarah Abrevaya Stein με θέμα και πάλι την εβραϊκή κοινότητα της Θεσσαλονίκης (Family Papers: A Sephardic Journey Through the Twentieth Century, 2019). Αποτέλεσμα πρωτογενούς έρευνας ήταν και το βιβλίο που επιμελήθηκε ο Λεόν Σαλτιέλ με τίτλο «Μη με ξεχάσετε» (εκδ. Αλεξάνδρεια, 2018), που αναδείκνυε μία άγνωστη παράμετρο του Ολοκαυτώματος, τα γράμματα που έστελναν τρεις Εβραίες μητέρες από το γκέτο της Θεσσαλονίκης στους γιους τους στην Αθήνα.\nΣτο νέο του βιβλίο, ο Λεόν Σαλτιέλ επεκτείνει το ερευνητικό βλέμμα του με αφετηρία τη διεθνή μοναδικότητα της Θεσσαλονίκης. «Ο εκτοπισμός των Εβραίων της Θεσσαλονίκης δεν ήταν ένα περιθωριακό γεγονός κατά τη διάρκεια του πολέμου», λέει. «Αντίθετα, οι Εβραίοι αποτελούσαν ένα σημαντικό ποσοστό του πληθυσμού της πόλης, με μακρά ιστορία και συμβολή σε όλους τους τομείς της κοινωνικής, πολιτικής, οικονομικής και πολιτιστικής ζωής».\nΟ ιστορικός Μαρκ Μαζάουερ, καθηγητής στο Columbia, υποστηρίζει πως «το ρηξικέλευθο βιβλίο του Λεόν Σαλτιέλ αντλεί από μια σειρά ανέγγιχτων ως τώρα αρχείων για να φιλοτεχνήσει μια λεπτομερή εικόνα του τρόπου με τον οποίο η γενοκτονία επεκτάθηκε στην κατεχόμενη Θεσσαλονίκη, φωτίζοντας για πρώτη φορά τις τοπικές και δημοτικές διαστάσεις αυτής της θλιβερής ιστορίας».\nΕνώ έχουν γραφτεί πολλά για τους Εβραίους της Θεσσαλονίκης, η έρευνα του Λεόν Σαλτιέλ πρωτοτυπεί στο ότι αναγάγει σε μείζονα προτεραιότητα τον τρόπο με τον οποίον οι χριστιανοί της Θεσσαλονίκης και οι τοπικές αρχές αντιμετώπισαν το θέμα των διώξεων. «Το βιβλίο εξετάζει τις αντιδράσεις του τοπικού πληθυσμού της Θεσσαλονίκης κατά τη διάρκεια του ναζιστικού διωγμού και της έντασης των αντιεβραϊκών μέτρων. Το δράμα των Θεσσαλονικέων Εβραίων ήταν γνωστό και αισθητό σε όλη την πόλη και πολύ παραπέρα».\n*Στις φωτογραφίες: Ο ιστορικός Λεόν Σαλτιέλ. Από αριστερά: Η πρώτη σελίδα του σχεδίου διάσωσης των Εβραίων της Θεσσαλονίκης γραμμένου από τον Γιομτώβ Γιακοέλ, νομικό σύμβουλο της Ισραηλίτικης Κοινότητας Θεσσαλονίκης, Μάρτιος 1943 (αρχείο Νέστωρ Καββαδά). Αρθρο της παράνομης εφημερίδας «Μεγάλη Ελλάς» με τίτλο «Η Δίωξις των Εβραίων», Μάρτιος 1943 (επάνω). Αντισημιτικό προπαγανδιστικό φυλλάδιο που κυκλοφορούσε στη Θεσσαλονίκη κατά τον Β΄ Παγκόσμιο Πόλεμο, με αναφορές επίσης σε μπολσεβίκους και μασόνους, χωρίς ημερομηνία (αρχείο Νέστωρ Καββαδά).\nΠηγή: Καθημερινή, 14.4.20, του Νίκου Βατόπουλου


Κάκτος / Παχύφυτο Euphorbia Obesa 15εκ\nΚωδικός Προϊόντος: FLOR056\nΟ κάκτος Euphorbia Οbesa μοιάζει με μια μικρή μπάλα και δεν διαθέτει αγκάθια. Είναι κατάλληλο για διακοσμήσεις σε εσωτερικούς χώρους λόγω αυτού του περίεργου σχήματος που έχει.\nΕίναι κοινώς γνωστό ως «φυτό μπέιζμπολ» λόγω του σχήματος του. Η διάμετρος του είναι μεταξύ 6 cm και 15 cm ανάλογα βέβαια με την διάρκεια ζωής του. Τα μικρά φυτά αυτής της ποικιλίας είναι σφαιρικά, αλλά κατά την διάρκεια της ανάπτυξης τους γίνονται κυλινδρικά. Όπως όλοι οι κάκτοι διαθέτουν στο εσωτερικό τους «δεξαμενές» νερού, οι οποίες καλύπτουν τις ανάγκες του φυτού για υγρασία σε περιόδους ξηρασίας.\nΣαν εμφάνιση αποτελείται από 8 κορυφογραμμές στολισμένες με μικρές κουκκίδες ή αλλιώς στιγμές. Οι κορυφογραμμές αυτές πέφτουν και στην ουσία φύονται στο έδαφος. Το όμορφο σε αυτή το κάκτο είναι οι διαφορετικες χρωματικές αποχρώσεις που διακρίνονται πάνω στην επιφάνειά του.\nΟι αποχρώσεις αυτές ανήκουν σε χρώματα του καφέ, του πράσινου και του κόκκινου. Από την άλλη όμως η έκθεση του στον ήλιο το βοηθάει να αλλάζει αυτές τις αποχρώσεις και να μπορεί να ακολουθήσει κια χρωματισμούς του μωβ. Παρότι παράγει άνθη στην κορυφή δεν μπορεί να θεωρηθεί ανθοφόρο καθώς αυτά τα άνθη είναι πολύ μικρά και ασήμαντα\nΑγορά Euphorbia Obesa\nΜπορείτε να αγοράσετε το δημοφιλές φυτό Euphorbia Obesa απευθείας από το κατάστημά μας σε αυτή την σελίδα. Απλά τοποθετήστε το φυτό στο καλάθι σας, προχωρήστε στο checkout και θα το έχετε πολύ σύντομα στον χώρο σας.\nΜπορείτε να βρείτε στο κατάστημα μας ειδικό χώμα για κάκτους καθώς και υγρό λίπασμα κάκτων το οποίο θα το χρειαστείτε ιδιαίτερα τους καλοκαιρινούς μήνες.\nΓια να βρείτε το ειδικό χώμα για κάκτους Πατήστε Εδώ\nΓια να βρείτε υγρό λίπασμα για κάκτους Πατήστε Εδώ\nΕτικέτες: κάκτος , κάκτοι , παχυφυτα , Euphorbia Οbesa\nΚάκτος/Παχύφυτο Astrophytum myriostigma 15εκ.\nΤο Astrophytum myriostigma ανήκει στην μεγάλη κατηγορία των κάκτων, δεν έχει αγκάθια και έχει σχήμα άστρου, εξ ‘ου και η ονομασία του Astrophytum. &nb..\nΚάκτος/Παχύφυτο Mammaillaria gracilis "Oruga" 15 εκ.\nH ποικιλία Mammaillaria gracilis “Oruga” αυτή περιλαμβάνει πολύ μικρούς κάκτους οι οποίοι απλώνονται σποραδικά μέσα στις γλάστρες στις οποίες βρίσκοντ..\nΚάκτος Euphorbia - Ο νάνος με τα χνουδωτά φύλλα - 15εκ!\nΚακτάκι / Παχύφυτο Euphorbia pseudoglobosa – Ο εντυπωσιακός νάνος με τα χνουδωτά φύλλα!Το δημοφιλές φυτό από τη Νότια Αφρική, Euphorbia pse..\nΚάκτος / Παχύφυτο Variegata -15εκ\nAnacampseros rufescens “Variegata” – Το πανέμορφο φυτό με τα τριγωνικά φύλλα! Παχύφυτα λέγονται όλα εκείνα τα φυτά που περιλαμβάνουν κάποια μ..\nΚάκτος / Παχύφυτο Cereus repandus 'Florida' 15εκ\nΚάκτος Florida – «Ο νυχτερινός κάκτος» To φυτό Cereus repandus 'Florida' προέρχεται από τη Νότια Αμερική και ανήκει στην οικογένεια Cactaceae..\nΚάκτος / Παχύφυτο Opuntia Cylindrica Cristata 15εκ\nΤο φυτό Opuntia cylindrica cristata είναι από τους πιο χυμώδεις κάκτους και ανήκει στην οικογένεια Cactaceae. Αν θέλετε να ολοκληρώσ..\nΥπομονη Φυτό σε γλάστρα κόκκινο 20 εκ\nΥπομονή ή κάκτος των Χριστουγέννων Η υπομονή ή αλλιώς κάκτος των Χριστουγέννων ανήκει στην μεγάλη κατηγορία των παχύφυτ..\nΥπομονη Φυτό σε γλάστρα Ροζ 20 εκ\nΤι είναι η υπομονή?Η υπομονή είναι ένα παχύφυτο που είναι πολύ δημοφιλές καθώς είναι ένα όμορφο φυτό εσωτερικού (και εξωτερικού) χώρου που έχ..\n-22 % 20-30 Μερες\nΜιμόζα Μη μου άπτου φυτό αγορά - 1 φυτό 13εκ.\nΗ μιμόζα μη μου άπτου δεν είναι απλά ένα πράσινο φυτό, είναι ένα μοναδικό φυτό που έρχεται να μας διδάξει ότι και τα φυτά αισθάνονται! Η μιμόζα είναι ..


25-29/4/2019 ΠΑΣΧΑ ΣΤΗΝ ΚΕΡΚΥΡΑ – Patakis Travel – Εκδρομές, Ταξίδια, Ταξιδιωτικά γραφεία, Προσφορές ταξιδιών\n25-29/4/2019 ΠΑΣΧΑ ΣΤΗΝ ΚΕΡΚΥΡΑ\nΤιμή Συμμετοχής: 320€\nΔιαφορά μονοκλίνου: 100€\nΠεριηγήσεις - ξεναγήσεις βάσει προγράμματος\n4 διανυκτερεύσεις με πρωινό σε μπουφέ, σε δίκλινα δωμάτια στο ξενοδοχείο ROYAL στο Κανόνι\n4 φαγητά μεταξύ αυτών, Αναστάσιμο Δείπνο και Πασχαλινό γεύμα με ζωντανή μουσική και διασκέδαση\nΕισιτήρια πλοίου Ηγουμενίτσα-Κέρκυρα-Ηγουμενίτσα\nΣυνοδός - ξεναγός του γραφείου\nΑσφάλεια αστικής ευθύνης ταξιδιού\nΦόρος διαμονής 3 € ανά δωμάτιο που πληρώνεται στο ξενοδοχείο\n1η μέρα Αθήνα - Κέρκυρα\nΑναχώρηση 7:00 π.μ. και με ενδιάμεση στάση φθάνουμε στο Ρίο για να περάσουμε στη Ρούμελη. Συνεχίζουμε έχοντας κοντά μας το ιστορικό Μεσολόγγι και μέσω της νέας γέφυρας του Αχελώου, κατευθυνόμαστε προς την πόλη-θέρετρο της Αμφιλοχίας. Εδώ θα γευματίσουμε στα παραθαλάσσια γραφικά ταβερνάκια. Κατόπιν μέσα από τα αρώματα των πορτοκαλεώνων της Άρτας και τα φημισμένα Ηπειρώτικα ακρογιάλια, θα βρεθούμε στην Ηγουμενίτσα, από όπου το F/B θα μας οδηγήσει στο νησί των Φαιάκων. Τακτοποίηση στο ξενοδοχείο, διανυκτέρευση.\n2η μέρα Παλαοκαστρίτσα - Βόρεια Κέρκυρα - Κασσιόπη\nΜετά το πρωινό θα αναχωρήσουμε για την Παλαιοκαστρίτσα όπου στο μοναστήρι της Παναγίας θα παρακολουθήσουμε την αποκαθήλωση. Στην συνέχεια θα ανεβούμε στους Λάκωνες με την μοναδική θέα και θα προχωρήσουμε προς την Βόρεια πλευρά του νησιού όπου θα δούμε τα χωριά Ρόδα, Αχαράβη και Κασσιόπη όπου και θα γευματίσουμε. Επιστροφή στην Κέρκυρα μέσω Ύψους και Δασιάς. Ξεκούραση στο ξενοδοχείο και το βράδυ δεκάδες Επιτάφιοι των εκκλησιών της πόλης, με τις φιλαρμονικές τους και τους πιστούς να μπλέκονται στα στενά, δημιουργώντας μια κατανυκτική ατμόσφαιρα. Επιστροφή στο ξενοδοχείο, διανυκτέρευση.\n3η μέρα Αχίλλειο - Μπενίτσες - Μεσογγί\nΜετά το πρωινό θα παρακολουθήσουμε την λειτουργία της 1ης Ανάστασης και στη συνέχεια… προσέξτε! Χιλιάδες κανάτια σε όλη την πόλη, θα ριχτούν από τους κατοίκους στα καντούνια, δημιουργώντας μοναδική ατμόσφαιρα. Συνεχίζουμε για το όμορφο Γαστούρι να επισκεφθούμε το Αχίλλειον, μέρος που τόσο αγάπησε η πριγκήπισσα Σίσυ. Το μεσημέρι θα βρεθούμε στα πανέμορφα χωριά του νότιου νησιού Μπενίτσες, Μωραίτικα και Μεσογγί όπου και θα γευματίσουμε. Επιστροφή το απόγευμα στο ξενοδοχείο μας για ξεκούραση ή μια απολαυστική βόλτα στο Ποντικονήσι και έναν καφέ με στο Κανόνι με μοναδική θέα Το βράδυ θα παρακολουθήσουμε την τελετή της Ανάστασης, στην πλατεία Σπιανάδα. Το χαρμόσυνο μήνυμα πυροδοτεί εκατοντάδες φαντασμογορικά βεγγαλικά στον ουρανό της πόλης. Στη συνέχεια ελάτε να χαρούμε όλοι μαζί το Αναστάσιμο δείπνο με την παραδοσιακή μαγειρίτσα. Διανυκτέρευση\n4η μέρα Πέλεκας\nΗ ημέρα μας σήμερα είναι ελεύθερη για να απολαύσουμε την βόλτα μας στην υπέροχη πόλη. Θα επισκεφθούμε τον ιερό ναό του Αγίου Σπυρίδωνα, πολιούχου της πόλης με το ψηλότερο καμπαναριό με μαρμάρινο τέμπλο και το σκήνωμα του Αγίου σε επιχρυσωμένη σαρκοφάγο. Επιστρέφουμε στο ξενοδοχείο για το Πασχαλινό μας γεύμα. Το απόγευμα μετάβαση στον Πέλεκα με το μοναδικό ηλιοβασίλεμα θα είναι ελεύθερο. Διανυκτέρευση\n5η μέρα Κέρκυρα - Αθήνα\nΜετά το πρωινό αποχαιρετούμε το πανέμορφο νησί και με F/B περνάμε στην Ηγουμενίτσα. Στη συνέχεια θα διασχίσουμε την Ήπειρο και θα βρεθούμε το μεσημέρι στα ταβερνάκια της Αμφιλοχίας. Κατευθυνόμαστε προς το Αντίρριο και με ενδιάμεση στάση στον Ισθμό επιστρέφουμε στην Αθήνα.


Ολοκληρώθηκαν οι κατασκηνωτικές περίοδοι της Μητροπόλεως Αργολίδος - ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ\nΟλοκληρώθηκαν οι κατασκηνωτικές περίοδοι της Μητροπόλεως Αργολίδος\nΟλοκληρώθηκαν με τη βοήθεια του Θεού με μεγάλη επιτυχία και εφέτος με τη μέριμνα και τη φροντίδα του Σεβασμιωτάτου Μητροπολίτου μας κ. Νεκταρίου οι κατασκηνώσεις της Ιεράς Μητροπόλεως Αργολίδος. Υπήρξε ενθουσιασμός και μεγάλη συμμετοχή παιδιών!\nΤα παιδιά ζούνε μέσα στη φύση ημέρα-νύχτα όμορφες στιγμές με προσευχή, ψυχαγωγία, αθλητισμό και πάρα πολλά παιχνίδια ώστε να εφοδιάζονται με γνώσεις , ήθος και ότι καλό και αγαθό προσφέρει η τοπική Εκκλησία.\nΟι κατασκηνώσεις για εφέτος λειτούργησαν ως εξής:\nα) Μία στο Κούμανι Ηλείας με υπεύθυνο τον π. Αντώνιο Φιλιππή για αγόρια Γυμνασίου-Λυκείου.\nβ) Μία Στον Ελικώνα Βοιωτίας με υπεύθυνο τον π. Πέτρο Αθανασόπουλο για αγόρια Δημοτικού.\nγ)Μία στον Παρνασσό με υπεύθυνη την κ. Χριστίνα Θεοδώρου για τα κορίτσια του Δημοτικού και\nδ) άλλη μία στο Κούμανι Ηλείας με υπέυθυνο τον π. Δημήτριο Κρουσταλάκη για τα κορίτσια του Γυμνασίου-Λυκείου.\nΑρχιερατική Θεία Λειτουργία στο Λάλουκα Αργολίδος Ξεκινούν οι εγγραφές της Σχολής Βυζαντινής Μουσικής της Ιεράς Μητροπόλεως Αργολίδος


Ο χιονιάς εγκλώβισε Τρικαλινούς στην ε.ο Αθηνών-Λαμίας. Ανακοίνωση του Υπεραστικού ΚΤΕΛ Τρικάλων για τα δρομολόγια της τελευταίας μέρας του χρόνου - Trikala Day\ntrikaladay.gr / Τοπικά / Ο χιονιάς εγκλώβισε Τρικαλινούς στην ε.ο Αθηνών-Λαμίας. Ανακοίνωση του Υπεραστικού ΚΤΕΛ Τρικάλων για τα δρομολόγια της τελευταίας μέρας του χρόνου\nΟ χιονιάς εγκλώβισε Τρικαλινούς στην ε.ο Αθηνών-Λαμίας. Ανακοίνωση του Υπεραστικού ΚΤΕΛ Τρικάλων για τα δρομολόγια της τελευταίας μέρας του χρόνου\nΚωνσταντίνος Καραποστόλης 31/12/2019 00:07 Τοπικά 1,114 Εμφανίσεις\nΜεγάλη ταλαιπωρία υπέστησαν σήμερα Τρικαλινοί που μετέβαιναν στην Αθήνα ή επέστρεφαν προς Τρίκαλα, λόγω του αποκλεισμού της ε.ο Αθηνών Λαμίας στο ύψος των Αφιδνών από την έντονη χιονόπτωση.\nΤο Υπεραστικό ΚΤΕΛ Τρικάλων εξέδωσε έκτακτο δελτίο Τύπου με το οποίο ζητά συγνώμη στους επιβάτες που ταλαιπωρήθηκαν λόγω της κακοκαιρίας, επισημαίνοντας πως η επιχείρηση δεν φέρει καμία ευθύνη για την ακινητοποίηση των λεωφορείων.\nΤέλος αναφέρεται ότι την Τρίτη 31 Δεκεμβρίουόλα τα προγραμματισμένς δριμολόγια από και προς Αθήνα θα γίνουν κανονικά.\nΕνημερώνουμε το επιβατικό κοινό ότι μετά την αποκατάσταση της κυκλοφορίας στην Εθνική Οδό, η οποία παρέμεινε κλειστή λόγω των καιρικών συνθηκών της Δευτέρας, την Τρίτη 31/12 όλα τα δρομολόγια μας, από το πρωί, προς και από Αθήνα θα εκτελούνται κανονικά.\nΘα θέλαμε επίσης να ζητήσουμε συγνώμη από τους δεκάδες επιβάτες μας που υπέστησαν την ταλαιπωρία της Δευτέρας, παρόλο που η εταιρεία μας δεν ευθύνεται ούτε για τις καιρικές συνθήκες ούτε για τον αποκλεισμό της Ε.Ο. και κατέβαλε κάθε δυνατή προσπάθεια για την ασφάλεια και την εξυπηρέτηση τους.\nΠροηγούμενο Νύχτα αγωνίας στην Εύβοια – Εκκενώνονται οικισμοί λόγω υπερχείλισης ποταμού\nΕπόμενο Καρατομήθηκε διοικητής της Τροχαίας για την απίστευτη ταλαιπωρία στην εθνική οδό Αθηνών – Λαμίας


Διονυσία Βουτσά | medΝutrition\nΦοίτησα στο τμήμα Επιστήμης Διαιτολογίας-Διατροφής του Χαροκοπείου Πανεπιστημίου Αθηνών. Το 2012 ολοκλήρωσα τις σπουδές μου και εντάχθηκα στον εργασιακό κλάδο. Το 2015 αποφάσισα να διευρύνω τις γνώσεις μου σχετικά με τον τομέα της Δημόσιας Υγείας και τη θέση του διαιτολόγου σε αυτόν, οπότε και ξεκίνησα το μεταπτυχιακό μου στη Δημόσια Υγεία, με κατεύθυνση Χρόνια Νοσήματα και Συμπεριφορές Υγείας, στην Εθνική Σχολή Δημόσιας Υγείας. Στην πτυχιακή μου διατριβή ασχολήθηκα με την επίδραση της Μεσογειακής Διατροφής σε παράγοντες καρδιαγγειακού κινδύνου σε ηλικιωμένα άτομα μεταξύ νήσων της Μεσογείου (μελέτη MEDIS).\nΠαρέχω τις διαιτολογικές μου υπηρεσίες στην Αθήνα σε ιδιώτες και παράλληλα εργάζομαι ως επιστημονική συνεργάτης του medNutrition, ως αρθρογράφος και ως μέλος της ομάδας Παιδικής Διατροφής, υλοποιώντας ενδιαφέρουσες δραστηριότητες ευαισθητοποίησης και ενημέρωσης του κοινού πάνω σε θέματα διατροφής.\nΣτα πρώτα μου επαγγελματικά βήματα εργάστηκα στο διαιτολογικό τμήμα του Σισμανογλείου Γενικού Νοσοκομείου Αττικής, ως υπεύθυνη της κεντρικής διανομής φαγητού και στη συνέχεια στο Τμήμα Κλινικής Διαιτολογίας του Διαγνωστικού & Θεραπευτικού Κέντρου ΥΓΕΙΑ, όπου είχα αρμοδιότητες που περιλάμβαναν παρακολούθηση ασθενών σε κλινικό περιβάλλον, σύνταξη διαιτολογίων, διατροφική συμβουλευτική και εποπτεία των συστημάτων παραλαβής και διανομής τροφίμων.\nΤέλος στα πλαίσια του προπτυχιακού προγράμματος σπουδών μου, πραγματοποίησα πρακτική άσκηση στα νοσοκομεία Σισμανόγλειο Γενικό Νοσοκομείο Αττικής και ΚΑΤ Γενικό Νοσοκομείο Αττικής, καθώς και στο Κέντρο Υγείας Σπάτων. Επίσης ως μέρος της πρακτικής μου άσκησης εργάστηκα στο τμήμα ποιοτικού ελέγχου της βιομηχανίας τροφίμων Elbisco Α.Β.Ε.Ε.\nΣτα πλαίσια της συνεχιζόμενης επιμόρφωσης και ενημέρωσης παρακολουθώ διαρκώς από το 2008 σχετικές ημερίδες, συνέδρια και σεμινάρια με θέμα τη διατροφή.\nΜου αρέσει να αποκτώ νέες εμπειρίες και να αφουγκράζομαι τους ανθρώπους γύρω μου. Τα ταξίδια και το καλό και ποιοτικό φαγητό είναι ιδανικά και για τα δύο. Αγαπώ το θέατρο, το οποίο «εξασκώ» ερασιτεχνικά, τον κινηματογράφο και τη λογοτεχνία. Μου αρέσει η γυμναστική, γιατί νους υγιής εν σώματι υγιεί, και οι ξένες γλώσσες. Μιλώ αγγλικά, γαλλικά και ιταλικά και τη διεθνή γλώσσα των γεύσεων.


ΠΥΞΙΔΑ ΠΟΛΙΤΙΣΜΟΥ: ΕΘΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ\nΤελευταίες «πινελιές» στο στολίδι\nΕνα μεγάλο μουσείο θα ανοίξει τις πύλες του για το κοινό της Αθήνας σε ένα σπουδαίο κτίριο μέχρι το τέλος της ελληνικής προεδρίας. Η χώρα μας θα παραδώσει τη σκυτάλη στην Ιταλία με λαμπερά εγκαίνια του Εθνικού Μουσείου Σύγχρονης Τέχνης που, με αγώνα δρόμου και τεράστιες προσπάθειες, αναμένονται στα τέλη Ιουνίου.\nΜέχρι τότε, το πρώην κτίριο Φιξ, με τις εμβληματικές παρεμβάσεις Ζενέτου, το οποίο έχει στην ουσία ανακατασκευαστεί και έχει αποκτήσει νέα διαρρύθμιση, θα δεχτεί και τα πρώτα έργα.\nΤα καλά νέα για το ΕΜΣΤ δεν σταματούν εδώ. Στο χθεσινό Συμβούλιο Μουσείων ανακοινώθηκε μια χορηγία εκατομμυρίων, την οποία εξασφάλισε από το Ιδρυμα Νιάρχου η πολιτική ηγεσία του υπουργείου Πολιτισμού σε συνεργασία με το ΔΣ του ΕΜΣΤ.\nΤα χρήματα θα επιτρέψουν να γίνουν όσες διαμορφώσεις απαιτούνται αλλά και να οργανωθεί και να στηθεί η έκθεση. Την αναγγελία έκανε στα μέλη του συμβουλίου η γενική γραμματέας Πολιτισμού δρ Λίνα Μενδώνη, η οποία υπενθύμισε πως οι μέχρι τώρα εργασίες έγιναν στο πλαίσιο του ΕΣΠΑ.\nΣτα τέλη Ιουνίου αναμένονται τα λαμπερά εγκαίνια του Εθνικού Μουσείου Σύγχρονης Τέχνης\nΣτον πρώτο χρόνο λειτουργίας του το Μουσείο θα φιλοξενήσει έργα της μόνιμης συλλογής και στα πέντε επίπεδα των εκθεσιακών του χώρων (για μόνιμες και περιοδικές εκθέσεις) περίπου 7.000 τ.μ. Από τα 1.000 περίπου έργα που αριθμεί η συλλογή θα εκτεθούν περίπου τα μισά, τα οποία έχουν φιλοτεχνηθεί από 100 και πλέον καλλιτέχνες, Ελληνες και ξένους. Στο ισόγειο θα παρουσιάζεται έργο της Δανάης Στράτου.\nΣτον δεύτερο όροφο κοντά στα ανοίγματα του κτιρίου με θέα την πολυσύχναστη Συγγρού θα μπορεί να μπαίνει κάποιος μέσα σε μια μεγάλη λευκή σφαίρα, όπου θα φιλοξενούνται πάνω σε μια φωτεινή σχισμή σχέδια του Χρόνη Μπότσογλου από την ενότητα των έργων με τη μητέρα του.\nΔίπλα του θα είναι το έργο της Αμερικανοϊσραηλινής Γιαέλ Καναρέκ. Στο βάθος της αίθουσας θα βρίσκεται μια εγκατάσταση 9,5 μ. του Τούρκου εικαστικού Κουτλούγκ Αταμάν με πέντε οθόνες.\nΣτον τρίτο όροφο, όπου θα βρίσκεται ένας από τους χώρους αναψυχής του κοινού, έγιναν τροποποιήσεις ώστε να μη χρειαστεί να κοπεί οπλισμένο σκυρόδεμα.\nΣτον τέταρτο όροφο ο επισκέπτης θα έρχεται σε επαφή με την εγκατάσταση της Ζανίν Αντονι, «Βαθύς ύπνος», πρόσφατη δωρεά από τον συλλέκτη Δάκη Ιωάννου του Ιδρύματος ΔΕΣΤΕ.\nΣτο δώμα του κτιρίου η γνωστή εικαστικός Διοχάντη θα δημιουργήσει ένα έργο ειδικά για τη στέγη του Μουσείου.\nΜικρές τροποποιήσεις θα επιτρέψουν να αποκτηθούν οι πολυπόθητες άδειες για ασφάλεια του κοινού και πυρόσβεση.\nΕκκρεμότητα οι αποθήκες\nΗ συζήτηση της πρώτης φάσης από τη μουσειογραφική μελέτη του ΕΜΣΤ δεν έλυσε τη μεγάλη εκκρεμότητα: πού θα γίνουν οι αποθήκες; Εντός ή εκτός; Εκτός, είπε η διευθύντρια Αννα Καφέτση, θυμίζοντας το παράδειγμα ανάλογων ξένων μουσείων.\nΤα μέλη του ΔΣ ωστόσο ανησυχούν, όπως αναφέρθηκε, απαιτούνται τουλάχιστον 40.000 για το ετήσιο ενοίκιο. Ετσι πολλοί συντάχθηκαν με τη δημιουργία τους στο κτίριο, όπου «δεν είναι δυνατόν να μην υπάρχει χώρος σε 18.500 τετραγωνικά». Η κ. Καφέτση επέμεινε πως έτσι «καταστρέφεται το μουσείο πριν καν ανοίξει» και τελικά η λύση παραπέμφθηκε στο εγγύς μέλλον, ύστερα από συνεργασία με τους μελετητές και τις υπηρεσίες του ΥΠΠΟΑ. Η κ. Μενδώνη, που τάσσεται υπέρ της στέγασής τους στο Φιξ, ζήτησε «καλή θέληση» από όλους.\nΜία χορηγία εκατομμυρίων ανακοινώθηκε στο Συμβούλιο Μουσείων, η οποία εξασφαλίστηκε από το Ιδρυμα Νιάρχου.


Τι λένε τα ζώδια για σήμερα Δευτέρα 10 Φεβρουαρίου 2020\nYou are here: Home / ΡΟΗ ΕΝΗΜΕΡΩΣΗΣ / Τι λένε τα ζώδια για σήμερα Δευτέρα 10 Φεβρουαρίου 2020\n10/02/2020 - 06:07 | ΝΗΣΟΣ: ΚΩΣ Filed Under: ΡΟΗ ΕΝΗΜΕΡΩΣΗΣ\nΚΩΣ: Με τι κέφια ξεκινάει η εβδομάδα; Τι προβλέπει το ζώδιο και ο ωροσκόπος σου;\nΚριόςΤα ξαφνικά γεγονότα σήμερα ή και οι ευκαιρίες, σε ωθούν σε νέες κατευθύνσεις. Εμπιστεύσου τη διαίσθησή σου σε εργασιακά θέματα και νέα ξεκινήματα. Επεξεργάσου τα μέχρι και τις 23 του μήνα και περίμενε να δράσεις με τη νέα Σελήνη να εκτοξεύει τα επιχειρήματά σου. Η συμπεριφορά του αγαπημένου σου αλλά και η συναισθηματική του εξομολόγηση, σε κάνουν να νιώθεις ασφαλής. Εσύ που είσαι μόνη, με σύμμαχό σου το πλανητικό σκηνικό και με τη λάμψη που σου χαρίζει κανείς δεν μπορεί να σου αντισταθεί.\nΤαύροςΠροστάτευσε την ανεξαρτησία σου και διατηρήσέ τη. Βάλε αυτούς που νιώθεις να σε καταπιέζουν στη θέση τους με όμορφο τρόπο, χωρίς να ανεβάσεις τους τόνους και να χαλάσετε τις καρδιές σας. Η υψηλή σου ενέργεια, ο δημιουργικός ενθουσιασμό σου σε συνδυασμό με τις θετικές όψεις της ημέρας, σου εξασφαλίζουν μια ενδιαφέρουσα μέρα στα εργασιακά. Κάνε μια επανεκκίνηση στη σχέση με τον ερωτικό σύντροφό σου και μην αφήνεις δυσάρεστες στιγμές του παρελθόντος να σας στιγματίζουν. Εσύ που είσαι μόνη, έκφρασε το ενδιαφέρον σου στο πρόσωπο που σε ενδιαφέρει και μη διστάζεις.\nΔίδυμοιΕπιδιώκεις δυναμικά να αφήσεις ένα πρόβλημα πίσω σου τώρα που το πλανητικό σκηνικό είναι ιδιαίτερα υποστηρικτικό μαζί σου. Οτιδήποτε σε περιορίζει σήμερα στα εργασιακά θα βρει την ισχυρή σου αντίσταση. Είσαι αποφασισμένη να προχωρήσεις μπροστά και να βελτιώσεις το επίπεδο της καθημερινότητάς σου. Μη φορτώνεις τον σύντροφό σου απόψε με τα δικά σου άγχη και ανασφάλειες. Περιόρισε τις συζητήσεις σε ευχάριστα θέματα που αφορούν στη σχέση σας. Εσύ που είσαι μόνη, στο χέρι σου είναι να περάσεις όμορφα, να φλερτάρεις και να ανεβάσεις την αυτοπεποίθησή σου.\nΚαρκίνοςΤα γεγονότα και οι εξελίξεις φαίνεται από σήμερα να επιταχύνονται γύρω σου σε θέματα που σε αφορούν άμεσα και σε είχαν κουράσει. Συναρπαστικές και πρωτοποριακές είναι οι ιδέες σου στα εργασιακά. Εμπιστεύσου τες και έκφρασέ τες άφοβα. Είναι μια καλή μέρα η σημερινή για να συζητήσεις τα όσα σε προβληματίζουν στη σχέση με το σύντροφό σου και να βρείτε μαζί τη χρυσή τομή. Εσύ που είσαι μόνη, σταμάτα να σκέφτεσαι το παρελθόν. Κλείσε το οριστικά και άνοιξε την καρδιά σου σε νέους έρωτες και εμπειρίες.\nΛέωνΤο θάρρος σου να δοκιμάσεις κάτι νέο ή να πλησιάσεις ένα παλιό πρόβλημα με ένα διαφορετικό και μοναδικό τρόπο, ενισχύεται με τη βοήθεια των σημερινών πλανητικών όψεων. Το τοπίο και ότι μέχρι χθες σου δημιουργούσε διλήμματα και προβληματισμό στα εργασιακά ξεκαθαρίζει κι έτσι μπορείς πλέον να βάλεις σε εφαρμογή τις ιδέες σου και να επιδιώξεις τις αλλαγές. Επανέφερε το καλό κλίμα στη σχέση με τον ερωτικό σύντροφό σου. Πάρε πρωτοβουλίες και μην τα περιμένεις όλα από εκείνον. Εσύ που κοιμάσαι αγκαλιά μόνη με το μαξιλάρι σου, να είσαι βέβαιη πως πολύ σύντομα τα δεδομένα αλλάζουν θετικά.\nΠαρθένοςΤο προοδευτικό πνεύμα σου, σου δίνει τη δυνατότητα να ανταλλάξεις απόψεις, να συνομιλήσεις με άλλους και να ωφεληθείς. Το πλανητικό σκηνικό σε ενθαρρύνει να αξιοποιήσεις τα φυσικά σου ταλέντα και να ενισχύσεις το θάρρος σου στα εργασιακά. Κράτησε χαμηλούς τους τόνους στις συζητήσεις με τον αγαπημένο σου και εκμεταλλεύσου την ενέργεια με πιο θετικό τρόπο. Εσύ που είσαι μόνη παραδέξου τις αλήθειες και τα λάθη σου και φρόντισε να μην τα επαναλάβεις.\nΖυγόςΚάποιες αποκαλύψεις και εξελίξεις σήμερα σε βάζουν στη διαδικασία αμφισβήτησης των προσπαθειών και προσφορών σου. Πριν καταλήξεις σε συμπεράσματα και διαγράψεις ανθρώπους από την εκτίμηση σου, κάνε μια δεύτερη σκέψη. Πρόσφατες συνεργασίες μπορεί να αργούν να αποδώσουν όμως θα πρέπει να μάθεις να είσαι υπομονετική. Τόλμησε να εκφράσεις τις αλήθειες σου, να κάνεις κοινά όνειρα με το σύντροφό σου μιας και η μέρα είναι ιδανική για κάτι τέτοιο. Εσύ που είσαι μόνη, απόλαυσε τη συντροφιά αγαπημένων σου φίλων που φροντίζουν για εσένα.\nΣκορπιόςΆλλοι άνθρωποι στη ζωή σου από σήμερα, μπορεί να είναι πιο δυναμικοί και ενδεχομένως να αναλάβουν ηγετικό ρόλο στη ζωή σου, ή είναι αναπόσπαστο στοιχείο για να σε ενθαρρύνουν και να σε παρακινήσουν να προσδιορίσεις και να ακολουθήσεις τις επιθυμίες σου. Μπορεί να υπάρξουν αυξημένα επίπεδα ενέργειας ή δραστηριότητας στα εργασιακά από μέρους σου, όμως προσπάθησε να αποφύγεις τις συγκρούσεις με συναδέλφους. Ευχάριστη προβλέπεται η βραδιά με τον αγαπημένο σου μιας και παίρνει δυνατές πρωτοβουλίες. Εσύ που είσαι μόνη, διεύρυνε άμεσα τον κύκλο γνωριμιών σου και άφησε τα παράπονα.\nΤοξότηςΘέλεις σήμερα να κάνεις τα πράγματα γρήγορα ή θέλεις να χωρέσεις περισσότερα πράγματα σε μικρότερο χρονικό διάστημα. Το μόνο που επιτυγχάνεις με αυτήν την τακτική είναι να πολλαπλασιάσεις το άγχος σου. Διοχέτευσε την ενέργειά σου σε εργασιακές υποθέσεις που έχουν την προοπτική να σου αποφέρουν και όχι σε αυτές που ξέρεις εκ των προτέρων ότι είναι καμένο χαρτί. Έστω κι αν χρειαστεί να υπερβείς τις δυνάμεις σου, θα πρέπει να ασχοληθείς ουσιαστικά με τον ερωτικό σύντροφό σου. Εσύ που είσαι μόνη, βρες και πρόσθεσε νέες δραστηριότητες στην καθημερινότητά σου.\nΑιγόκερωςΣτο πρώτο μισό της ημέρας είσαι σε εξαιρετική κατάσταση και φόρμα για να κάνεις σχέδια και να εστιάσεις περισσότερο το ενδιαφέρον σου στις πρακτικές, ρεαλιστικές και εφικτές λεπτομέρειες των υποθέσεών σου. Μην πιέζεις τίποτα στα εργασιακά και μην υπόσχεσαι για πράγματα που πιθανά να μην είσαι απόλυτα προετοιμασμένη. Προβληματίζεσαι έντονα από καταστάσεις και γεγονότα που συμβαίνουν σε πρόσωπα του οικείου σου περιβάλλοντος και αμελείς, είτε κρίνεις τον ερωτικό σύντροφο σου. Εσύ που είσαι μόνη, σταμάτα να επηρεάζεσαι από την κάθε απογοητευμένη φίλη σου και μην ταυτίζεσαι μαζί της.\nΥδροχόοςΜη γίνεσαι σήμερα τόσο αυστηρή με τον εαυτό σου. Κατανόησε τις ανάγκες σου, αγάπησε τα λάθη σου που άλλωστε από αυτά έμαθες και μετρίασε την επαναστατικότητά σου. Η μέρα σου και οι υποχρεώσεις της, χρειάζονται ηρεμία και διαλλακτικότητα. Δίνεις όλη σου την ενέργεια στα εργασιακά με αποτέλεσμα να νιώθεις πολύ κουρασμένη. Πρόσεξε την υγεία σου και μην ξεπερνάς τις αντοχές σου. Η κτητικότητά σου απόψε απέναντι στον ερωτικό σύντροφό σου, ξεπερνάει κάθε όριο. Μην τραβάς τα πράγματα στα άκρα και μη λες λόγια που δεν αντιπροσωπεύουν την πραγματικότητα. Εσύ που είσαι μόνη αυτό το διάστημα, να ξέρεις πως η δυνατότητα επανασύνδεσης σου δίνεται. Απλά είναι στο δικό σου χέρι και θα πρέπει να σκεφτείς πολύ αν αξίζει ή όχι.\nΙχθείςΗ κοινή λογική φαίνεται να υπερισχύει σήμερα στο μυαλό σου κι έτσι τα όποια προβλήματά σου να αντιμετωπίζονται ευκολότερα. Μια συζήτηση με κάποιο συνεργάτη μπορεί να αποτελέσει πηγή ενέργειας, ασφάλειας και καλών συμβουλών. Μην την αποφεύγεις. Έρχονται στο μυαλό σου παλιές δυσάρεστες αναμνήσεις της σχέσης με το μόνιμο σύντροφό σου. Σταμάτα να τις σκέφτεσαι και μη χαλάς την όμορφη ατμόσφαιρα που έχει φτιάξει εκείνος για σένα. Μην αφήνεσαι στις ονειροπολήσεις σου εσύ που είσαι μόνη, για να μην ξαναπέσεις στα ίδια λάθη.


Τι δείχνουν οι σταθερές Κ για το ελαιόλαδο - Χημείο - Οινολογικό Εργαστήριο\nΗ ειδική απορρόφηση στο υπεριώδες Κ232, Κ268 ή Κ 270 και ΔΚ ή αλλιώς οι σταθερές Κ μας αποκαλύπτουν την ύπαρξη νοθείας σε ένα ελαιόλαδο αλλά όχι μόνο. Είναι ένα ποιοτικό χαρακτηριστικό που μας βοηθάει να αντιληφθούμε τι είδους αλλοίωση και σε ποιο στάδιο της διαδικασίας συνέβει.\nΗ τιμή του συντελεστή Κ 232 αυξάνεται, όταν ο ελαιόκαρπος αποθηκεύεται για πολλές μέρες μέχρι την έκθλιψη του ή έχουν χρησιμοποιηθεί κακές πρακτικές κατά την επεξεργασία του, αλλά και όταν το ελαιόλαδο έχει αποθηκευτεί σε άσχημες συνθήκες.\nΗ τιμή του συντελεστή Κ 268 ή Κ 270 εξαρτάται, από το πόσο φρέσκο είναι το ελαιόλαδο. Παλαιά ελαιόλαδα ή μείγματα με παλαιά ελαιόλαδα, έχουν αυξημένες τιμές του Κ 270. Ενώ ένα ελαιολάδο την στιγμή της εμφιάλωσης του μπορεί να έχει πολύ χαμηλή τιμή, αυτή αυξάνεται με την πάροδο της ηλικίας του. Επίσης η έκθεση του ελαιολάδου στην ηλιακή ακτινοβολία και γενικότερα η αποθήκευση του σε υψηλές θερμοκρασίες, επιταχύνουν την πρόοδο της γήρανσης.\nΗ τιμή του δείκτη ΔΚ είναι κριτήριο διάκρισης της καθαρότητας των ελαιολάδων δηλαδή δείχνει την ανάμιξη του με άλλο ελαιόλαδο που δεν είναι παρθένο.\nΣτο ΧΗΜΕΙΟ πραγματοποιούνται οι αναλύσεις για τις σταθερές K. Επικοινωνήστε μαζί μας για να ενημερωθείτε.


Ο Ζιντάν τραυματίστηκε στο πρόσωπο από τάκλιν παίκτη της Θέλτα (vid, pics) | NiceMagazine.Gr\nΑρχική ΠΟΔΟΣΦΑΙΡΟ Ο Ζιντάν τραυματίστηκε στο πρόσωπο από τάκλιν παίκτη της Θέλτα (vid, pics)\nΗ Ρεάλ Μαδρίτης άφησε στο «Σαντιάγκο Μπερναμπέου» δύο πολύτιμους βαθμούς, μένοντας στην εντός έδρας ισοπαλία με την Θέλτα (2-2).\nΗ ομάδα του Όσκαρ Γκαρθία παρότι είδε την «βασίλισσα» να ανατρέπει το υπέρ της προβάδισμα (από 0-1 σε 2-1), δεν πτοήθηκε και με γκολ του Σάντι Μίνα πέντε λεπτά πριν το τέλος, έφυγε με έναν σπουδαίο βαθμό.\nΣτο 61ο λεπτό όμως εκτυλίχθηκε η φάση της αναμέτρησης. Ο παίκτης της Θέλτα, Ζόσεφ Αϊντού, προσπάθησε να σώσει την κατοχή της ομάδας του, αλλά η μπάλα βγήκε έξω από πλάγια γραμμή στο χώρο της μεσαίας γραμμής.\nΣτην υπερπροσπάθειά του να φτάσει στην μπάλα, όμως, έκανε ένα μεγαλοπρεπέστατο τάκλιν στον προπονητή των γηπεδούχων, Ζινεντίν Ζιντάν, την ώρα που ο Γάλλος προσπαθούσε να δώσει οδηγίες στους παίκτες του.\nΑυτό που πρόσεξαν οι περισσότεροι ήταν η… πτώση του «Ζιζού». Μόνο που οι «τάπες» του παπουτσιού του Αϊντού βρήκαν στο πρόσωπο τον τεχνικό της Ρεάλ Μαδρίτης.\nΤο χτύπημα πάντως δεν αποδείχθηκε σοβαρό, με τον Ζιντάν μάλιστα να σηκώνεται αμέσως, με τη βοήθεια του αμυντικού της Θέλτα, αντιμετωπίζοντας το σκηνικό με… χαμόγελο.\nΠροηγούμενο άρθροΤο πολυτελέστατο ηλεκτρικό που αποκάλεσαν «φονέα του Tesla»\nΕπόμενο άρθροΟΔΚΕ : «Οι διαιτητές δεν είναι εξιλαστήρια θέματα»


Λύση Πληροφορική | SingularLogic-Genesis\nΛύση Πληροφορική » Ολοκληρωμένες Λύσεις » Εφαρμογές Ο.Τ.Α. » SingularLogic-Genesis\nΗ εφαρμογή του δημοτολογίου περιλαμβάνει την καταγραφή όλων των δημοτών, ενός δήμου, ανά οικογενειακή μερίδα, την τήρηση Αρχείου δημοτών και την διαχείριση αυτού (προσθήκη μελών, διαγραφή μελών κλπ.) ικανοποιώντας πιστά τις αρχές του Εθνικού δημοτολογίου. Παράλληλα προσφέρει εκτύπωση όλων των πιστοποιητικών ατομικών, οικογενειακών, πλησιέστερων συγγενών και σύνδεση με το Πρόγραμμα Πρωτοκόλλου για αυτόματη πρωτοκόλληση των πιστοποιητικών. Επίσης διαχειρίζεται τις Αποφάσεις δημάρχου.\nΔιαχείριση του εκλογικού σώματος, δημοτών και ετεροδημοτών. Εκτύπωση των αντίστοιχων καταλόγων και εισαγωγή - εξαγωγή αρχείου των εκλογέων σε ASCII.\nΚαταγραφή αρρένων δημοτών ανά έτος, για στρατολογική χρήση και εκτύπωση των αντίστοιχων πιστοποιητικών και πινάκων. Σύνδεση με το Πρόγραμμα Πρωτοκόλλου, για αυτόματη πρωτοκόλληση των πιστοποιητικών και με το πρόγραμμα του δημοτολογίου για την αυτόματη μεταφορά των αρρένων δημοτών ανά έτος.\nΚαταγραφή ληξιαρχικών πράξεων Γεννήσεων, γάμων, θανάτων, εκθέσεων (Βαπτίσεων, διαζυγίων, Υιοθεσίας, Αφανειών, αλλαγής επωνύμου).\nΠεριλαμβάνει την τήρηση των διαδικασιών πρωτοκόλλησης των κάθε είδους εισερχομένων στο δήμο εγγράφων και τη διανομή τους στις επιμέρους υπηρεσίες του δήμου.\nΚαλύπτει όλο το φάσμα λειτουργιών του δημόσιου Λογιστικού των Οργανισμών Τοπικής Αυτοδιοίκησης. Εκτύπωση όλων των εντύπων και βιβλίων.\nΕΝΙΑΙΑ ΟΙΚΟΝΟΜΙΚΗ ΔΙΑΧΕΙΡΙΣΗ\nΕλέγχει, παρακολουθεί και προγραμματίζει τους οικονομικούς πόρους των Οργανισμών Τοπικής Αυτοδιοίκησης. Παρακολουθεί Γενική και Αναλυτική Λογιστική. Παρακολουθεί τα πάγια στοιχεία του Οργανισμού. Διαχειρίζεται. Αποθήκη Ειδών. Ενιαίο περιβάλλον διαχείρισης. Πιστοποιημένο από την αρμόδια επιτροπή αξιολόγησης του ΥΠΕΣΔΑ.\nΟι βασικότερες δυνατότητες που προσφέρονται είναι: Καταχώριση Λογιστικών Σχεδίων Γενικής και Αναλυτικής Λογιστικής με παραμετρικά οριζόμενη δομή, Τήρηση Λογιστικού Σχεδίου ανά χρήση και μαζική αυτόματη μεταφορά του λογιστικού σχεδίου μιας χρήσης σε μια άλλη, δυνατότητα σύνδεσης λογαριασμών Γενικής Λογιστικής με λογαριασμούς της Αναλυτικής Λογιστικής (με βάση σχετικά φύλλα μερισμού), Καταχώριση ημερολογιακών εγγραφών με διάκριση σε απογράφη, ισολογισμό, συμψηφιστικές/ταμειακές, Εκτύπωση όλων των εντύπων και βιβλίων.\nΣύστημα παρακολούθησης Αποφάσεων / Γραμματείας. Αναλυτικότερα, εφαρμογή αυτή παρακολουθεί τις αποφάσεις του δημοτικού Συμβουλίου και των δημαρχιακών Επιτροπών.\nΠαρακολουθεί όλη τη διαδικασία που ακολουθείται από την συνεδρίαση έως και την έκδοση της απόφασης. Παράλληλα προσφέρει αυτόματη μετατροπή των θεμάτων των συνεδριάσεων σε απόφαση, εκτύπωση εντύπου περιληπτικού συνεδρίασης.\nΚαταγράφει αιτήματα και παράπονα πολιτών, χαρακτηρίζει την προτεραιότητά τους και την κατάστασή τους, δημιουργεί λίστες προς ενέργεια ανά τμήμα, εκδίδει βεβαιώσεις αποδοχής. Συνδέεται με το Πρωτόκολλο.\nΠλήρης παρακολούθηση τάφων, εκταφών, μεταταφών και χρεώσεων.\nΠαρακολούθηση και σύνταξη χρηματικών καταλόγων. Εκτύπωση αποδείξεων ειδοποιητηρίων, σύνδεση με Απλογραφική Λογιστική για την είσπραξη των τελών.\nΠαρακολούθηση και σύνταξη χρηματικών καταλόγων για τέλη ύδρευσης - αποχέτευσης και άλλων τελών. Εκτύπωση αποδείξεων -ειδοποιητηρίων, σύνδεση με Απλογραφική Λογιστική για την είσπραξη των τελών.\nΔιαχείριση καταναλωτών , διαχείριση τελών και χρεώσεων ύδρευσης – αποχέτευσης, περιοδικές χρεώσεις, έκδοση ειδοποιητηρίων, εξόφληση χρεών.\nΠαρακολούθηση όλων των ηλεκτροδοτούμενων και μη ηλεκτροδοτούμενων ακινήτων ενός Ο.Τ.Α. δυνατότητα εισαγωγής αρχείου ASCII απο τη Δ.Ε.Η. και εξαγωγή των επεξεργασμένων στοιχείων για τη Δ.Ε.Η. Αναλυτικότερα, η εφαρμογή παρακολουθεί τα τέλη Τ.Α.Π, δημοτικό φόρο, δημοτικά Τέλη και πρόστιμα που αφορούν τα ηλεκτροδοτούμενα ακίνητα αλλά και τα μη ηλεκτροδοτούμενα κτίσματα και οικόπεδα, καθώς και τα στοιχεία αυτών των ακινήτων και τις χρεώσεις τους καθώς και την πορεία των χρεώσεων αυτών.\nΚαταγραφή κλήσεων τροχαίας, διαχείριση οχημάτων και ιδιοκτητών, ανταλλαγή στοιχείων με το ΚΕΠΥΟ, δημιουργία χρηματικών καταλόγων και βεβαιωτικών σημειωμάτων, έκδοση ειδοποιητηρίων, εξόφληση κλήσεων. Αναλυτικότερα, η εφαρμογή παραβάσεων Κ.Ο.Κ παρακολουθεί και διαχειρίζεται τις κλήσεις της δημοτικής αστυνομίας και της τροχαίας από τη στιγμή της καταχώρισης τους έως την εξόφληση τους. Παράλληλα προσφέρει εμφάνιση της πορείας της κλήσης (ανεξόφλητο, βεβαιώθηκε, εξοφλήθηκε κλπ) με τα αντίστοιχα ποσά και δυνατότητα αναζήτησης με τα στοιχεία αυτά. Αυτόματη εύρεση του σωστού ιδιοκτήτη με βάση τις ημερομηνίες μεταβίβασης και κλήσης. Ενημέρωση των κλήσεων με βάση τα στοιχεία του αρχείου που μας αποστέλλεται από το Κ.Ε.Π.Υ.Ο.\nΤΕΛΗ 2-5% & ΠΑΡΕΠΙΔΗΜΟΥΝΤΩΝ\nΠεριλαμβάνει διαχείριση τελών καταστημάτων 2% - 5% με όλες τις κατηγορίες που εμπίπτουν στα τέλη αυτά. (Τραπεζοκαθίσματα, Παρεπηδιμούντων, Τουριστικά είδη, Κέντρα διασκεδάσεως κλπ). Αναλυτικότερα, η εφαρμογή των δημοτικών Τελών (ήτοι, 2-5% & Παρεπιδημούντων) διαχειρίζεται και παρακολουθεί τις δηλώσεις των επιχειρήσεων που υπόκεινται σε δημοτικά τέλη. διαχειρίζεται τα τέλη και τα πρόστιμα που επιβάλλονται σε αυτές από τη στιγμή του υπολογισμού τους έως και την εξόφληση τους από την απλογραφική λογιστική. Παράλληλα προσφέρει αυτόματο υπολογισμό του δημοτικού φόρου των προστίμων και των ειδικών προστίμων όπου αυτό επιβάλλεται. Μεταβολή των στοιχείων και επαναϋπολογισμός όπου χρειαστεί.\nΤΕΛΗ ΠΕΖΟΔΡΟΜΙΟΥ, ΔΙΑΦΗΜΙΣΕΙΣ, ΛΑΙΚΩΝ ΑΓΟΡΩΝ\nΔιαχείριση τελών, Υπολογισμός ποσών, δημιουργία καταλόγων, έκδοση ειδοποιητηρίων, εξόφληση. Αναλυτικότερα, η εφαρμογή διαχειρίζεται τις αιτήσεις αδειών κοινόχρηστων χώρων και πεζοδρομίων των δημοτών καθώς και τις Αυτοψίες-Παραβάσεις.\nΠλήρης διαχείριση τμήματος αδειών. Καταγραφή αιτήσεων, έλεγχος και έκδοση δικαιολογητικών, έκδοση αδειών, διαχείριση καταστημάτων. Συνδέεται με το Πρωτόκολλο.\nΠαρακολούθηση παραβάσεων - προστίμων, σύνδεση με απλογραφική Λογιστική.\nΣύστημα Διαχείρισης Μισθοδοσίας και Ανθρώπινου Δυναμικού. Ισως το πληρέστερο πρόγραμμα Μισθοδοσίας για Ο.Τ.Α.